OpenLLM-France/wikimedia huggingface dataset:
# Evelyn Pielou

Evelyn Chrystalla Pielou (Bognor Regis, Ingalaterra, 1924ko otsailaren 20a - Comox, Britainiar Kolunbia, Kanada, 2016ko uztailaren 16a ) britainiar zientzialaria izan zen.

## Biografia

Londresko Unibertsitatean egin zituen ikasketak, eta, Biologiako Doktoregoa eskuratu ondoren, irakaslea izan zen Dalhousieko eta Lethbridgeko unibertsitateetan.
Pielouk garrantzi handiko ekarpenak egin ditu ekologia matematikoaren esparruan, eta jakintza-alor horren aitzindari gisa da ezaguna, hain zuzen ere.
Hainbat liburu idatzi ditu bere ikergaiari buruz, hala nola Introduction to Mathematical Ecology (1969), Population and Community Ecology (1974), Ecological Diversity (1975), Mathematical Ecology (1977), Interpretation of Ecological Data (1984) eta After the Ice Age (1991).
Zenbait sari eskuratu ditu, besteak beste, Ekologista Apartaren Saria, Amerikako Ekologia Elkartearen eskutik 1986an, eta Ekologista Estatistiko Bikainaren Saria, Ekologiako Nazioarteko Biltzarraren eskutik 1990ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1381717
* Multimedia: E. C. Pielou / Q1381717
# Evelyn Fox Keller

Evelyn Fox Keller (New York, 1936ko martxoaren 20a - Cambridge, Massachusetts, 2023ko irailaren 22a) estatubatuar fisikari, idazlea eta feminista izan zen. Massachusetts Institute of Technologyko Historia eta Zientziaren Filosofiako irakaslea izan zen. Era berean, irakaslea izan zen New Yorkeko Unibertsitatean eta Kaliforniako Berkeley Unibertsitateko erretorika sailean ere bai.

## Bizitza

1957an Fisikan lizentziatu zen Keller Brandeis Unibertsitatean eta bere Fisika Teoriko ikasketak jarraitu zituen Harvard Unibertsitatean. Bertan 1963an doktoratu zen. Bere doktorego tesia defendatzeko Cold Spring Harbor Laborategira egin zuen bisita eta bertan hasi zen Evelyn biologia molekularrean interesa erakusten. Geroago biologia modernoaren historia eta filosofian zentratu zuen bere lana, baita zientzia, teknologia eta genero ikasketetan.

## Bibliografia

* A Feeling for the Organism: The Life and Work of Barbara McClintock. Freeman, 1983. Gaztelaniaz, Seducida por lo vivo. Vida y obra de Barbara McClintock. Fontalba, 1984.
* Reflections on Gender and Science. Yale University Press, 1985.
* Three cultures : fifteen lectures on the confrontation of academic cultures, The Hague : Univ. Pers Rotterdam, 1989.
* Secrets of Life/Secrets of Death: Essays on Language, Gender and Science. Routledge, 1992.
* Refiguring Life: Metaphors of Twentieth-century Biology. The Wellek Library Lecture Series at the University of California, Irvine. Columbia University Press, 1995.
* Keywords in Evolutionary Biology (co-edited with Elisabeth Lloyd). Harvard University Press, 1992 (reprinted 1998 ISBN 0-674-50313-9).
* The Century of the Gene. Harvard University Press, 2000.
* Making Sense of Life : Explaining Biological Development with Models, Metaphors, and Machines. Harvard University Press, 2002.

## Kanpo loturak

* Web-orri ofiziala MITen
* Evelyn Fox Keller: Historikoak, Psikologikoak eta Filosofiko Elkargune Azterketa Genero eta Zientzia
* Judu emakumeak eta feministak iraultza (Ingelesez)
* Datuak: Q239131
* Multimedia: Evelyn Fox Keller / Q239131
# Evelyn Glennie

Evelyn Elizabeth Ann Glennie (Aberdeen, Eskozia, 1965eko uztailaren 19a) eskoziar perkusionista birtuoso gorra da. 12 urte zituenetik diagnostikatu zioten gortasun larria eta berak dio bere kabuz ikasi duela bere gorputzeko atal desberdinekin entzuten.
2023an Bilbao Kultura Social Forumak artea tresna gisa integratzearen alde borrokatzen diren pertsonak bildu zituen, jendeari kulturak benetako eragina zian dezakeela adierazteko. Besteak beste Evelyn Glenniek hartu zuen parte.

## Biografia

Glennie Aberdeenshiren jaio eta hazi zen. Haren aita Herbert Arthur Glennie zen, country eskoziar dantza-talde bateko akordeoi jotzailea zen. Eskoziako ipar-ekialdeko musika-tradizio indigena sendoak garrantzitsuak izan ziren musikari gaztearen garapenean. Glenyeren lehen instrumentuak harmonika eta klarinetea izan ziren. . Erreferente garrantzitsu izan zituen, besteak beste, Glenn Gould, Jacqueline du Pré eta Trilok Gurtu. Ellon Academyn eta Royal Academy of Music-en ikasi zuen, eta Eskoziako Orkestra Nazional Gazteen kide ere izan zen. Cults Percussion Ensembleko kide izan zen, 1976an Ron Forbes-eko tokiko musika-hezitzaileak osatua. Birak egin eta album bat grabatu zuten, 2012an Trunk Records-en berriz kaleratua.
2012an, Londresko 2012ko Udako Olinpiar Jokoetan "And I Will Kiss" gai ofizialetako batean hartu zuen parte Glenniek, Underworl taldearekin batera.

## Gorreria

Glenniek gorreria sakona du 12 urte zituenetik, eta entzumena galtzen hasi zen 8 urterekin. Hala ere, nazioartean musika jotzeko gai da. Gehienetan, oinutsik jotzen du, zuzeneko interpretazioetan eta grabazioetan, musika hobeto sentitzeko.
Glenniek dio gorreria, neurri handi batean, jendeak gaizki ulertzen duela; berak, belarriekin izan ezik, gorputzeko beste atal guztiekin entzuten baitu. Hedabideetan zabaldutako txosten zehaztugabe gehienek bezala deskribatu zuenari erantzunez, Glenniek "Entzumenaren saiakuntza" argitaratu zuen, non bere izaera eztabaidatzen duen.

## Argitaratutako liburuak

* Entzumenaren saiakuntza

## Sariak eta aintzatespenak

* 2023an Léonie Sonning Musika Saria
* 2015ean Musika Polarreko Saria
* 2014an Grammy saria instrumentu bakarlari klasiko onenarentzat
* 1989an Grammy saria ganbera musikako interpretaziorik onenari

## Erreferentziak

* ↑ Lauren Vogel Weiss. (undated). Percussive Arts Society: Hall of Fame: Evelyn Glennie. .
* ↑ «Kiosko y Más» lectura.kioskoymas.com (Noiz kontsultatua: 2023-09-26).
* ↑ Trunk Records album page. .
* ↑ Glennie, Evelyn. Evelyn Glennie | Speaker | TED.com. .
* 1 2 «Evelyn Glennie» Polar Music Prize.
* ↑ wutc. «wutc: : Evelyn Glennie Plays Barefoot (2007-07-29)» www.publicbroadcasting.net.
* 1 2 Hearin Essay, Dame Evelyn, Jewellery, Merchandise, Instrument Hire, Musician, Jeweller,media, Photography, Recordings. 10 de abril de 2011.
* ↑ «Evelyn Glennie receives The Léonie Sonning Music Prize 2023» Léonie Sonnings Musikpris 2022-11-29.

## Ikus, gainera

* Londres 2012ko Joko Olinpikoak

## Kanpo estekak

* Evelyn Glennie's website
* Evelyn Glennie Bruce Duffieren eskutik
* Datuak: Q239275
* Multimedia: Evelyn Glennie / Q239275
# Evelyn Waugh

Evelyn Waugh (Londres, Ingalaterra, 1903ko urriaren 28a – Taunton, Somerset, Ingalaterra, 1966ko apirilaren 10a) ingelesezko idazle eta kazetaria izan zen. Bere lehenengo eleberri historikoek Britainiar Inperioaren gainbehera kontatzen zuten. Abisinian gerra-kronikaria izan zen, eta Bigarren Mundu Gerran borrokatu zen.
Oxforden historia-ikasketak eginik eta aldi labur batez irakaskuntzan jardun ondoren, literatura-lanari lotu zitzaion erabat. Lehen eleberrietan umorea eta satira erabili zituen: Decline and Fall (1928, Gainbehera eta erorketa); A Handful of Dust (1934, Eskutada hauts); Scoop (1938, Berri handia). 1939an, katoliko egin zen. Urte berean Royal Marines armadan sartu zen; Ekialde Hurbilean eta Jugoslavian borrokatu zen. Ondoko liburuetan antzinako Ingalaterraren nostalgia eta mundu modernoari buruzko garraztasuna nabarmendu ziren, satira ahaztu gabe: Brideshead revisited (1945, Brideshead-erako itzulia); Men eta Arms (1952, Gizonak eta armak); Officers and Gentlemen (1955, Ofizialak eta jaunak); Unconditional Surrender (1961, Baldintzarik gabe errenditu). Orobat, bidaia-liburuak ere moldatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q107002
* Multimedia: Evelyn Waugh / Q107002
# Faith (Ipar Carolina)

Faith Ipar Carolinako herri bat da. Rowan konderrian kokatua dago. 2010ean 807 biztanle zituen, 2,78 kilometro koadrotan banatuta.

## Ikus, gainera

* Rowan konderria

## Kanpo estekak

* Datuak: Q2022871
# Faith (George Michael)

Faith (euskaraz Fedea) 1987ko George Michael ingeles pop abeslari eta musikariaren abesti bat da. Izen berdineko Faith diskoan argitaratu zuen.
La 2 telebista katean Ramón Trecet donostiar kirol kazetariak aurkeztutako Cerca de las estrellas ("Izarretatik hurbil") NBAko saskibaloi saioko doinua izan zen.

## Kanpo estekak

* Faith abestia entzungai. Youtube.com (Ingelesez)
* Datuak: Q1393546
# Faith (Hego Dakota)

Faith Ameriketako Estatu Batuetako hiri bat da. Meade konderrian dago, Hego Dakota estatuan. 367 biztanle ditu, 3,10502 kilometro koadroko azaleran banatuta.

## Ikus, gainera

* Meade konderria

## Kanpo estekak

* Datuak: Q2366775
* Multimedia: Faith, South Dakota / Q2366775
# Faisalabad

Faisalabad ((urduz: فیصل آباد‎; 1977ra arte, Lyallpur) Pakistango hiri eta barruti bat da, Punjab probintziakoa. Chenab ibaia hiritik 30 km ipar-mendebaldera dago. Lahoreren ondoren, Punjab probintziako hiririk handiena da. Pakistango hirietan hirugarrena da. Pakistango erdialdeko industriagune garrantzitsua da, eta errepideen eta trenbideen gune batean dago.
Punjabeko erdialdeko lautadan dago, eta inguruko nekazaritza-produktuen merkataritzaren gunea da. Industria kimiko garrantzitsuak daude, eta ehungintza eta elikagaigintzako industriak ere bai. Nekazaritza Unibertsitatearen egoitza da (1906an sortua).
Klima aridoa du: uda (apiriletik urrira) beroa da (udako batez besteko tenperatura maximoa 39 °C da, eta minimoa 27 °C), eta negua (azarotik martxora) epela (neguko batez besteko tenperatura maximoa 17 °C da, eta minimoa 6 °C). Euri gutxi egiten du (300 mm urtean, batez beste), eta ia uztailean eta abuztuan bakarrik egiten du euria.
Datu klimatikoak (Faisalabad) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 26.6 | 30.8 | 37 | 44 | 47.5 | 48 | 46.1 | 42 | 41.1 | 40 | 36.1 | 29.2 | 48 |
| Batez besteko tenperatura maximoa (°C) | 19.4 | 22.2 | 27.4 | 34.2 | 39.7 | 41.0 | 37.7 | 36.5 | 36.6 | 33.9 | 28.2 | 22.1 | 31.6 |
| Batez besteko tenperatura minimoa (°C) | 4.8 | 7.6 | 12.6 | 18.3 | 24.1 | 27.6 | 27.9 | 27.2 | 24.5 | 17.7 | 10.4 | 6.1 | 17.4 |
| Erregistraturiko tenperatura minimoa (°C) | -2.9 | -1.4 | 1 | 7 | 13 | 17 | 19 | 18.6 | 15.6 | 9 | 2 | -1.3 | -4 |
| Pilatutako prezipitazioa (mm) | 31.5 | 34.3 | 49.1 | 43 | 24 | 61 | 153.4 | 119.6 | 71.3 | 9.8 | 2.6 | 15.4 | 615.7 |
| Prezipitazio egunak (≥ 1 mm) | 4 | 5 | 7 | 6 | 5 | 5 | 10 | 10 | 4 | 2 | 2 | 3 | 63 |
| Eguzki orduak | 4 | 7 | 8 | 9 | 10 | 10 | 7 | 7 | 8 | 9 | 9 | 6 | 94 |
| Hezetasuna (%) | 61 | 51 | 44 | 26 | 21 | 18 | 63 | 55 | 57 | 26 | 31 | 51 | 42 |
| Iturria: ||||||||||||||
Hiria 1890ean sortu zen, eta Lower Chenab koloniako gune operatiboa izan zen. 1898an udalerri-kategoria eskuratu zuen.
2005ean, Faisalabad hiri-barruti gisa berrantolatua izan zen, eta 8 herri autonomotan banatu:
* Lyallpur Town
* Madina Town
* Jinnah Town
* Iqbal Town
* Chak Jhumra Town
* Jaranwala Town
* Samundri Town
* Tandlianwala Town

## Erreferentziak

* 1 2 Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).
* ↑ (Ingelesez) Faisalbad Climate Data. .

## Kanpo estekak

* Datuak: Q173985
* Multimedia: Faisalabad / Q173985
# Faison (Ipar Carolina)

Faison Ipar Carolinako herri bat da. Duplin konderrian kokatua dago. 2010ean 961 biztanle zituen, 2,03 kilometro koadrotan banatuta.

## Ikus, gainera

* Duplin konderria

## Kanpo estekak

* Datuak: Q2023272
# Fernanda Hurtado

Fernanda Hurtado, jaiotzaz María Fernanda Hurtado Carrillo (Madril, 1947ko uztailaren 17a), madrildar aktorea da, Mary Carrilloren alaba eta Paloma Hurtadoren eta Teresa Hurtadoren ahizpa.
Hiru ahizpek, Hurtado ahizpak hirukote komikoa osatu zuen 1979tik 1999ra. Bere ahizpa zaharrena, Alicia, 1998an hil zen.

## Biografia

Fernanda Hurtado bi hilabete zituela hasi zen eszenan Madre Alegría lanean, eta oso gaztetatik hasi zen interpretazioaren munduan, familiaren sagaren tradizioari jarraituz.
Antzerkian hainbat lanetan parte hartu zuen, hala nola El sueño de una noche de verano, Miguel MihurarenMelocotón en almíbar, Juan José Alonso Millánen Pecados conyugales (1966), Alfonso Paso-ren ¡Cómo está el servicio! (1968), Jaime Salom-en La casa de Las Chivas (1969), Víctor Ruiz Iriarteren La muchacha del sombrerito rosa (1967), Alfonso Paso-ren No somos ni Romeo ni Julieta, edo Carlos Arnichesen La venganza de la Petra.
Oso ospetsua izan zen hirurogeiko hamarkadaren amaieran, Fernando García de la Vegaren La casa de los Martínez (1969-1971) seriean parte hartu zuenean, Teresa ahizpa bikiarekin batera.
Pantaila handian egindako lanak ez ziren bereziki nabarmenak izan, Mariano Ozoresen La Graduada (1971), Lina Morganekin, Antonio Droveren Mi mujer es muy decente, entre lo que cabe (1975), La guerra de los niños (1980) edo En busca del huevo perdido, Paloma eta Teresarekin batera parte hartu zuen azken lana.

### Hurtado ahizpak hirukotea

1979an, Hurtado ahizpak umorezko hirukotea osatu zuen Paloma eta Fernanda ahizpekin. 1982 eta 1994 bitartean ospe handia lortu zuten, TVEren Un, dos, tres... responda otra vez lehiaketan parte hartu zutelako. Fernandak bizia eman zion takañonetako Mari Puri kandida eta puritano pertsonaiari.
1994an programa eten ondoren, jarduera artistikoa gutxitu egin zkitzaion.

## Erreferentziak

* ↑ Hemeroteca ABC
* 1 2 3 «Teresa y Fernanda Hurtado: así es hoy la vida de las gemelas más simpáticas de TV» Pronto (Noiz kontsultatua: 2022-12-07).
* ↑ Cartel de "¡Cómo está el servicio!". 25 de enero de 1968.
* ↑ (Gaztelaniaz) Celada, José Luis. (2020-11-07). «Teresa y Fernanda Hurtado: “El que tiene fe nunca está solo”» Vida Nueva - Revista y portal de noticias religiosas y de Iglesia (Noiz kontsultatua: 2022-12-07).

## Kanpo estekak

* Datuak: Q5859081
# Fernanda Sparre Smith

Fernanda Sparre Smith (Oslo, 1921eko abuztuaren 18a) norvegiar dantzari eta koreografoa da.

## Bizitza

Victor Smith liburuzainaren alaba eta Victor Sparre margolariaren arreba, Oslon jaio eta Bergenen hazi zen. 1936an aita hil zitzaionean, familia Oslora itzuli zen. Bergenen Ellen Hein daniarraren eskutik jaso zituen dantza klaseak, eta Oslon Inga Jacobiren ballet eskolan ikasi zuen 1936-1937 urteetan. 1941etik 1943ra Gerd Kjølaasen ikaslea zen, eta geroago Ny Norsk Ballett taldean sartu zen, Ballet Nazionalaren aurrekaria izan zena. 1946an lehen saioa zuzendu zuen, Béla Bartóken Landlig Suite, Osloko Antzoki Berrian. 1964an ballet eskola bat ireki zuen Askerren.
1996an, Merezimenduaren Errege Domina eman zioten.

## Erreferentziak

* ↑ (Norvegieraz [bokmål]) Svarstad, Elizabeth. «Fernanda Sparre Smith» Store norske leksikon 2023-04-21 (Noiz kontsultatua: 2024-09-12).
* ↑ (Norvegieraz [bokmål]) «Et langt, levende danseliv – Fernanda Sparre Smith fyller 100 år» Danseinfo 2021-08-18 (Noiz kontsultatua: 2024-09-12).
* ↑ (Norvegieraz [bokmål]) Henanger, Karoline. «På bare føtter - Fernanda Sparre Smith 100 år» Klassekampen 2021-08-18.
* ↑ (Norvegieraz [bokmål]) «Tildelinger av ordener og medaljer» Det Norske Kongehus (Noiz kontsultatua: 2024-09-12).

## Kanpo estekak

* Datuak: Q112270359
# Fernanda Ribeiro

Maria Fernanda Moreira Ribeiro (Penafiel, Portoko barrutia, 1969ko ekainaren 23a ) iraupen luzeko lasterketetan aritzen den portugaldar atleta da. 10.000 metroko proban Olinpiar Jokoetako eta munduko txapelduna izan zen.
Hamahiru urterekin egin zuen debuta nazioarteko lasterketetan, eta 3.000 metroko probako bere adineko markarik onena ondu zuen urterik urte hogeita bi urte arte. 5.000 metroko lasterketan gauza bera lortu zuen 14 eta 18 urte bitartean. Seulgo (1988) eta Bartzelonako (1992) Olinpiar Jokoetan parte hartu zuen, eta 1994an urrezko dominak irabazi zituen Europako pista libreko eta estaliko txapelketetan, 5.000 eta 3.000 metrotan, hurrenez hurren. 1995eko uztailean, 5.000 metroko munduko errekorra hautsi zuen (14 minutu, 36 segundo), eta urte horretan bertan urrezko domina lortu zuen Munduko Txapelketan, 10.000 metroko proban, Göteborgen. Atlantako Olinpiar Jokoetan erreginaldia sendotu zuen 10 kilometroko proba irabazita. 1997ko Munduko Txapelketetan, Atenasen, zilarrezko domina lortu zuen 10.000 metroko proban, eta brontzezkoa 5.000 metrokoan.

## Lortutako sari nagusiak
### Markarik hoberenak

* 5.000 metro - 14:36.45 (Hechtel, 1995)
* 10.000 metro - 30:22.88 (Sydney, 2000)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Ingelesez) Ribeiro Fernanda Iaaf.org
* Datuak: Q232351
* Multimedia: Fernanda Ribeiro (athlete) / Q232351
# Fernandes Pinheiro

Fernandes Pinheiro Brasilgo udalerri bat da, Paraná estatuan kokatua. 6.255 biztanle ditu 406,5 km²ko eremuan.

## Ikus, gainera

* Paraná

## Kanpo estekak

* Datuak: Q2004472
* Multimedia: Fernandes Pinheiro / Q2004472
# Fernandes Tourinho

Fernandes Tourinho Brasilgo udalerri bat da, Minas Gerais estatuan kokatua. 2.789 biztanle ditu 151,875 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791271
* Multimedia: Fernandes Tourinho / Q1791271
# Foča

Foča Bosnia eta Herzegovinako hego-ekialdeko hiria eta udalerria da, Drina ibaiaren ondoan, Srpska Errepublikako Foča eskualdean. 1992an, serbiar paramilitarren kontrolpean geratu zen hiria, eta bosniar guztiak kanporatu zituzten. 2704 pertsona desagertu direla salatu da, gehienak bosniarrak; emakumeek serbobosniar armadaren bortxaketa masiboak jasan zituzten.

## Kokalekuak

* Anđelije
* Bastasi
* Bavčići
* Beleni
* Bešlići
* Biokovo
* Birotići
* Bogavići
* Borje
* Borovinići
* Brajići
* Brajkovići, Foča
* Brod
* Brusna
* Budanj
* Bujakovina
* Bunčići
* Bunovi
* Cerova Ravan
* Crnetići
* Cvilin
* Čelebići
* Čelikovo Polje
* Ćurevo
* Daničići
* Derolovi
* Donje Žešće
* Drače
* Dragočava
* Dragojevići
* Đeđevo
* Fališi
* Filipovići
* Glušca
* Godijeno
* Gostičaj
* Govza
* Gradac
* Grandići
* Grdijevići
* Hum
* Huseinovići
* Igoče
* Izbišno
* Jasenovo
* Ječmišta
* Jeleč
* Jošanica
* Kolakovići
* Kolun
* Kosman
* Kozarevina
* Kozja Luka
* Kratine
* Krna Jela
* Kruševo
* Kunduci
* Kunovo
* Kuta
* Lokve
* Ljubina
* Marevo
* Mazlina
* Mazoče
* Meštrevac
* Miljevina
* Mirjanovići
* Mješaji
* Mravljača
* Njuhe
* Orahovo
* Papratno
* Patkovina
* Paunci
* Petojevići
* Podgrađe
* Poljice
* Popov Most
* Potpeće
* Previla
* Prevrać
* Prijeđel
* Prisoje
* Puriši
* Račići
* Radojevići
* Rijeka
* Rodijelj
* Slatina
* Slavičići
* Stojkovići
* Sorlaci
* Susješno
* Škobalji
* Štović
* Šuljci
* Tečići
* Tjentište
* Tođevac
* Toholji
* Trbušće
* Trtoševo
* Tvrdaci
* Ustikolina
* Velenići
* Vikoč
* Vitine
* Vojnovići
* Vranjevići
* Vrbnica
* Vučevo
* Vukušići
* Zabor
* Zakmur
* Zavait
* Zebina Šuma
* Zubovići
* Željevo

## Kultura

Antzinako Herzegovinako museoa eta hiriko antzokia Fočan daude.

## Herrian jaiotako ospetsuak

* Zehra Deović, folk abeslaria
* Rade Krunić, futbolaria
* Aida Hadžialić, Suediako politikaria
* Maksim Vasiljević

## Iruditegia

* Katedrala.
* Berreraiki beharreko Aladža meskita. Hiriko meskita guztiak kaltetuak izan ziren gerran.
* San Sava eliza ortodoxoa.
* Herzergovinako museoa.

## Erreferentziak

* ↑ https://www.economist.com/international/2011/01/13/wars-overlooked-victims

## Kanpo estekak

* (Serbieraz):Webgune ofiziala.
* (Ingelesez):Fočari buruzko webgunea.
* (Ingelesez):Medikuntza Fakultatea Fočan.
* (Serbieraz): SDA: Fočari buruzko webgunea.
* Datuak: Q180333
* Multimedia: Foča / Q180333
# Frabosa Soprana

Frabosa Soprana Italiako udalerri bat da. Cuneoko probintzian kokatuta dago, Piemonte eskualdean. 689 biztanle ditu, 47,14 kilometro koadroko azaleran banatuta.

## Mugakideak

Frabosa Sopranak honako udalerri hauekin egiten du muga:
Frabosa Sottana Monastero di Vasco Ormea Magliano Alpi Montaldo di Mondovì Roburent

## Kanpo estekak

* Datuak: Q20056
* Multimedia: Frabosa Soprana / Q20056
# Foča eskualdea

Foča eskualdea (serbierazko alfabeto ziriliko: Фочанска регија) (1992tik 2004ra arte Srbinje eskualdea izenarekin ezagututa) Bosniako Serbiar Errepublika zazpi eskualdetako bat da. Bosnia-Herzegovinako bi entitate ditu: Bosniako Serbiar Errepublika bata, Bosniako Serbiar Errepublika bestea.
Eskualdearen hiriburu administratiboa Foča da. Eskualdeak 3124.95 km² eta 24 000 biztanle ditu.

## Udalerrien zerrenda

* Čajniče
* Foča (lehen Srbinje)
* Kalinovik
* Novo Goražde (lehen Goražde Serbiarra)
* Rudo
* Trnovo
* Višegrad

## Kanpo estekak

* Datuak: Q1314371
* Multimedia: Foča Region / Q1314371
# Fra Diavolo

Fra Diavolo (Itri, Napoliko Erresuma, 1771ko apirilaren 7a - Napoli, Napoliko Erresuma, 1806ko azaroaren 11), Michele Pezza benetako izenez, abenturazale italiarra izan zen. Calabrian lapur ibili zen, eta 1799an borboitarren zerbitzuan jarri zen. Zazpi urte geroago Calabria frantsesen kontra errebela zedin saiatu zen, baina San Severinon atxilotu ondoren, Napolin Josef Bonapartek hiltzera kondenatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019-2-2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q920642
* Multimedia: Fra Diavolo (Michele Pezza) / Q920642
# Fra Giovanni Giocondo

Fra Giovanni Giocondo Italiar arkitektoa (Verona, 1433 – Erroma, 1515). Frantziskotar egin eta Erroman ikasten ari zela Plinio Gaztearen gutunak aurkitu omen zituen. Parisko Notre Dameko zubiko proiektua egin zuen, eta Bramante hil ondoren, Erromako San Pedroko eraikuntzaren zuzendari izan zen. Ustez, berak eraiki zuen Kontseiluko jauregia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.